Piacon a Sony Xperia sola és Xperia U - m.hirek.com
Piacon a Sony Xperia sola és Xperia U
Farkas Norman - 2012. május 8.
Ázsiában már megvásárolható a Sony két új, középmezőnybe szánt androidos okostelefonja, az Xperia U és az Xperia sola.
A kétmagos processzorral és Android operációs rendszerrel felvértezett modellek Tajvanon és Hong Kongban kerültek az üzletek pocaira, az Egyesült Királyságban való megjelenésük pedig csúszik egy kicsit.
Az Xperia U-t a tajvaniak 269 euróért kínálják, Hong Kongban pedig 246 eurót kell kicsengetni a készülékért. Az Xperia S-hez hasonlóan átlátszó plexi csíkkal ékesített telefon május közepén Európában is megjelenik, ára várhatóan 260 euró körül alakul. A tajvani piacra hamarosan „beteszi a lábát” az Xperia U-val egyidőben bejelentett Xperia P is, árcéduláján pedig 360 eurós összeg szerepelhet.
A floating touch technológiával felszerelt Xperia sola már szintén kapható a fent említett ázsiai országokban. Tajvanon 295 eurót kell fizetni a fekete és fehér színben választható újdonságért, Hong Kongban tíz euróval kevesebbet kérnek érte.
Te várod már a Sony új készülékeit? Melyik modell nyerte el leginkább a tetszésedet?
Kapható a négymagos Toshiba Excite 10 tablet
Végre bemutatkozott a Samsung Galaxy S III